Document ID: 31993D0099

ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Δεκεμβρίου 1992 που τροποποιεί την απόφαση 79/542/ΕΟΚ του Συμβουλίου περί καταρτίσεως ενός πίνακα τρίτων χωρών από τις οποίες τα κράτη μέλη επιτρέπουν τις εισαγωγές βοοειδών, χοίρων και ιπποειδών, νωπών κρεάτων και προϊόντων με βάση το κρέας
(93/99/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές βοοειδών, προβατοειδών και ζώων του χοιρείου είδους, νωπών κρεάτων και προϊόντων με βάση το κρέας από τρίτες χώρες (1), όπως τροποποιήθηκε τελευταία από τον κανονισμό (ΕΟΚ) αριθ. 1601/92 (2), και ιδίως το άρθρο 3,
την οδηγία 90/426/ΕΟΚ του Συμβουλίου της 26ης Ιουνίου 1990 για τους υγειονομικούς όρους που διέπουν τις κινήσεις ιπποειδών και τις εισαγωγές ιπποειδών προελεύσεως τρίτων χωρών (3), όπως τροποποιήθηκε από την απόφαση 92/130/ΕΟΚ της Επιτροπής (4), και ιδίως το άρθρο 12,
Εκτιμώντας:
ότι, με την απόφαση 79/542/ΕΟΚ του Συμβουλίου (5), όπως τροποποιήθηκε τελευταία από την απόφαση 92/376/ΕΟΚ της Επιτροπής (6), κατάρτισε κατάλογο τρίτων χωρών από τις οποίες τα κράτη μέλη επιτρέπουν τις εισαγωγές ζώων του βοείου και χοιρείου είδους, ιπποειδών, νωπών κρεάτων και προϊόντων κρέατος-
ότι, έπειτα από κοινοτική κτηνιατρική αποστολή, φαίνεται ότι η υγειονομική κατάσταση και η διάρθρωση των κτηνιατρικών υπηρεσιών της Λευκορωσίας, της Εσθονίας, της Λετονίας, της Λιθουανίας και της Ρωσίας είναι ικανοποιητικές και ότι οι αρμόδιες κτηνιατρικές αρχές παρέσχουν τις αναγκαίες εγγυήσεις- ότι, ως εκ τούτου, είναι δυνατόν να ληφθούν υπόψη οι χώρες αυτές όσον αφορά τις εισαγωγές ζώων του βοείου και χοιρείου είδους, νωπών κρεάτων και προϊόντων κρέατος και ότι πρέπει να τροποποιηθεί ανάλογα ο κατάλογος που επισυνάπτεται στο παράρτημα της απόφασης 79/542/ΕΟΚ-
ότι η οδηγία 91/688/ΕΟΚ του Συμβουλίου (7) καθορίζει πρόσθετα υγειονομικά μέτρα κατά της κλασσικής πανώλους των χοίρων- ότι πρόσθετα υγειονομικά μέτρα, συγκεκριμένα η απαγόρευση εισαγωγής νωπών κρεάτων αγρίων χοίρων, θα πρέπει να ληφθούν για τις χώρες εκείνες οι οποίες συνεχίζουν να πραγματοποιούν εμβολιασμούς ρουτίνας κατά της κλασσικής πανώλους των χοίρων, και κατά συνέπεια να τροποποιηθεί ο κατάλογος που αναφέρεται στο παράρτημα της απόφασης 79/542/ΕΟΚ-
ότι, παρά την πραγματοποίηση κτηνιατρικής αποστολής της Κοινότητας στην Ουκρανία, δεν παρασχέθηκαν ορισμένες εγγυήσεις- ότι είναι, επομένως, απαραίτητο να ληφθεί υπόψη η εν λόγω χώρα όσον αφορά τις εισαγωγές ιπποειδών και, κατά συνέπεια, να τροποποιηθεί ο κατάλογος που αναφέρεται στο παράρτημα της απόφασης 79/542/ΕΟΚ-
ότι, λόγω των πολιτικών μεταβολών στην πρώην Δημοκρατία της Γιουγκοσλαβίας, είναι απαραίτητο να τροποποιηθεί ανάλογα ο κατάλογος που αναφέρεται στο παράρτημα της απόφασης 79/542/ΕΟΚ-
ότι, με την επιφύλαξη της εφαρμογής των κτηνιατρικών διατάξεων που έχουν θεσπιστεί προηγουμένως, τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 79/542/ΕΟΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση επανεξετάζεται πριν από τις 31 Δεκεμβρίου 1992.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 22 Δεκεμβρίου 1992.

Labels: 17
5
0
3
6